Ռաշիդ Ուոլաս

Ռաշիդ Աբդուլ Ուոլաս (, ), ամերիկացի նախկին բասկետբոլիստ, հարձակվող։ Հանդես է եկել Բասկետբոլի ազգային ասոցացիայում (NBA)։ համալսարանային առաջնությունում ներկայացրել է Հյուսիսային Կարոլինայի համալսարանը։

1995 թվականի NBA դրաֆթում ընտրվելով «Վաշինգթոն Բուլեթսի» կողմից (այժմ՝ «Վաշինգթոն Վիզարդս»)` 4-րդ ընտրության իրավունքով, Ուոլասը հաջող է անցկացնում իր անդրանիկ խաղաշրջանը, որից հետո տեղափոխվում է «Պորտլենդ Թրեյլ Բլեյզերս», որտեղ նա դառնում է առանցքային խաղացող՝ հատկապես 1999 և 2000 թվականների արևմտյան կոնֆերենցիայի եզրափակիչների ժամանակ։ 2002 թ.-ի տվյալներով Ուոլասը ամեն հանդիպմանը միջինում բերում էր 19,4 միավոր։

2003–04 խաղաշրջանին Ռաշիդ Ուոլասը տեղափոխվում է «Ատլանտա Հոքս», որի կազմում անցկանցում է ընդամենը մեկ հանդիպում, որից հետո արդեն ձեռք է բերվում «Դետրոյթ Փիստոնսի» կողմից։ «Փիստոնսի» կազմում 2004 թ.-ին Ուոլասը հաղթում է NBA-ի գերեզրափակիչը, իսկ հաջորդ տարվա գերեզրափակչում հավասար խաղում պարտվում «Սան Անտոնիո Սփըրսին»։ 2006 և 2008 թվականներին Ուոլասը մասնակցում է Բոլոր աստղերի խաղին։ 2008-09 խաղաշրջանից հետո նա լքում է «փիստոնսը» և որպես ազատ գործակալ՝ 1 տըարվա պայմանագիր է կնքում «Բոստոն Սելտիքսի» հետ (վետերանի նվազագույն աշխատավարձով)։ «Սելտիքսից» հետո Ուոլասը թոշակի է անցնում 2010-ին, սակայն 2 տարի անց՝ 2012-ին, 1 տարվա պայմանագիր է կնքում «Նյու Յորք Նիքս» ակումբի հետ։ 2013 թվականի ապրիլի 17-ին Ուոլասը երկրորդ անգամ է հայտարարում թոշակի անցնելու մասին։

Արտաքին հղումներ 
 NBA.com էջ – Ռաշիդ Ուոլաս
 TheDraftReview.com – Ռաշիդ Ուոլասի էջը thedraftreview.com կայքում
 «Ռաշիդ Ուոլաս» հիմնադրամ 
 need4sheed.com - ֆանկայք` նվիրված Դետրոյթ Փիստոնսին

1974 ծնունդներ
Սեպտեմբերի 17 ծնունդներ
Ամերիկացի բասկետբոլիստներ